ISRAEL-RAPORTTI EUROOPAN PARLAMENTISTA
EU―ISRAEL-SUHTEET
Lauantaiaamuna 7. lokakuuta -
maailma heräsi uuteen, brutaaliin todellisuuteen.
Päivää on luonnehdittu pahimmaksi juutalaisten historiassa -
sitten holokaustin päättymisen.
Koskaan shoan jälkeen -
näin monta juutalaista ei ole murhattu yhden päivän aikana kuin silloin, -
kun Hamas tunkeutui Etelä-Israeliin -
ja tappoi umpimähkäisesti siviilejä, -
naisia, lapsia ja vanhuksia.
Kanssani studiossa tänään -
on Euroopan parlamentin jäsen Marco Zanni. Tervetuloa!
Kiitos kutsusta.
Tulemme keskustelemaan Hamasin hyökkäyksen seurauksista -
ja kenties vielä yksityiskohtaisemmin siitä, -
miten iso osuus Iranin islamilaisella tasavallalla oli tapahtumiin.
Nimeni on Tomas Sandell, ja tämä on Israel-raportti Euroopan parlamentista.
Marco, kuvaushetkellä on kulunut vasta kolme päivää siitä, -
kun me kaikki näimme ne kauhistuttavat kuvat siitä, -
mitä Israelissa lauantaina tapahtui.
Valtaosa kuvista oli liian järkyttäviä katsottavaksi.
Oli mahdotonta kuvitella, mitä nykyään vielä vuonna 2023 voi tapahtua -
sivistyneenä pitämässämme maailmassa.
Millaisia tuntemuksia sinussa herää, -
kun muistelet lauantain tapahtumia Israelissa?
Se on selvästi kammottavaa, jotain, mitä emme odottaneet.
Se on jotain, mitä emme osaa selittää.
Mutta nyt se on todellisuutta.
Kuolleiden määrä kasvaa päivä päivältä.
Se osoittaa, miten kammottava oli tämä terrori-isku, -
jonka Hamas teki Israelia vastaan.
Tämä muistuttaa meitä siitä, -
miten tärkeää on läntiselle instituutiolle -
ja Euroopan unionille, jota edustan tämän parlamentin jäsenenä, -
seistä ihmisten rinnalla vapauden puolesta -
ja seistä sen rinnalla, mitä pidän osana Eurooppaa Lähi-idässä, Israelia -
sekä puolustaa israelilaisten rauhaa ja menestystä omassa maassaan -
niin, ettei heidän tarvitse joka päivä kamppailla -
terroristeja, sijaistaistelijoita -
ja jopa valtioita ja valtakoneistoja vastaan, -
jotka uhkaavat Israelin ja israelilaisten olemassaoloa.
Se on jotain, mitä emme voi sallia.
Se on jotain, mikä pitää tuomita selvästi.
Se on jotain, mitä Euroopan parlamentin -
ja Euroopan unionin täytyy saada aikaan.
Mainitsit ennen ohjelman alkua, -
että olit rajalla vain vähän yli vuosi sitten.
Näit omin silmin, miltä siellä näyttää. Voitko kertoa kokemuksiasi?
Sanotaan näin, että se todella oli kokemus, -
jonka kautta pystyin tuntemaan, -
miltä israelilaisista, jotka asuvat Gazan rajalla, -
tuntuu joka päivä -
ja miltä tuntuu, kun terroristiryhmä uhkaa elämää ja perhettä joka päivä.
Se oli jotain, mitä ei voi ymmärtää, ellei käy siellä itse.
Tutustuin etukäteen Israelin tilanteeseen.
Luin paljon tilanteesta Gazan rajalla.
Mutta on aivan eri asia olla siellä.
Minusta jokaisen meistä tulisi mennä sinne -
ymmärtääkseen, miten nuo urheat ihmiset -
kohtaavat hengenvaaraa joka päivä.
Se olisi kannustin, lisäkannustin.
Ainakin minulle se oli lisäkannustin tukea näitä ihmisiä -
ja eurooppalaisena lainsäätäjänä tehdä parhaani täällä -
tukeakseni Israelia ja näitä ihmisiä -
heidän pyrkimyksessään kohti vapautta ja normaalia elämää.
Gazan rajalla asuvat eivät voi tänä päivänä viettää normaalia elämää.
Se, mitä kolme päivää sitten tapahtui, osoittaa, miten todellisia uhkat ovat.
Ja ohjelman juontajana kiitän sinua ja puoluettasi, Pohjoisen liigaa.
Puolueenne oli Israel-myönteisin, -
kun asetimme eurooppalaisia puolueita järjestykseen huhtikuussa.
Sama pätee Italian hallintoon.
Pääministerimme oli ensimmäisiä, jotka esittivät surunvalittelunsa.
Ja yhdessä Ison-Britannian, Yhdysvaltojen, Saksan -
ja myös Ranskan kanssa Italia seisoo vahvasti Israelin rinnalla.
Miksi mielestäsi etenkin puolueesi mutta myös Italian nykyinen hallitus -
ovat niin vahvasti Israelin ystäviä?
Siihen vaikuttavat monet syyt, -
mutta selvästikin on järkeenkäypää -
tukea alueen ainoaa -
vapaata valtiota sillä alueella.
Ja kuten sanoin, pidän Israelia osana Eurooppaa ja osana Italiaa.
Italiassa on suuri juutalaisyhteisö.
Se on integroitunut maahamme erittäin hyvin.
Pohjoisen liitto ja Likud Israelissa ovat olleet pitkään ystäviä.
Meille on päivänselvää, -
että annamme täyden tukemme Israelille -
päivittäisessä toiminnassamme Italian ja puolueemme edustajina -
poliittisissa instituutioissa, -
tässä tapauksessa Euroopan parlamentissa, -
jossa kaikki eivät jaa tätä mielipidettä, -
jos sanotaan näin.
Vielä on siis paljon tehtävää, jotta voidaan osoittaa, -
että tämä instituutio yhdessä tuumin puolustaa Israelin vapautta, -
joka on myös meidän vapautemme.
Se, mitä siellä tapahtuu ja mitä Gazan rajalla tapahtuu, -
ja se, mitä nuo ihmiset kokevat, -
voisi tapahtua huomenna Milanossa, Roomassa, Pariisissa ja Berliinissä.
Meidän tulisi tiedostaa, että ellemme reagoi oikea-aikaisesti -
ja yhtenäisenä instituutiona, -
sama riski kohtaa meitäkin.
Eli että terroristeja tulee Eurooppaan -
tekemään juuri samaa, mitä he tekevät siellä -
eli uhkaavat elämäämme ja vapauttamme -
ja tuhoavat täysin sitä, mikä Eurooppa on.
Samaa mieltä. Se on sanomattakin selvää.
Keskitytäänpä siihen, mitä Euroopan parlamentissa tapahtuu huomenna.
Päätit jo useita kuukausia sitten järjestää konferenssin, -
jonka aiheena on Iran ja sen välikädet.
Konferenssin nimi on "Maailmanlaajuinen uhka".
Päivänselvästikään tänään ei tarvitse perustella, -
miksi tällainen konferenssi on tarpeen.
Miksi päätit jo kuukausia sitten järjestää tämän konferenssin?
Mikä oli huolenaiheesi?
Koska keskustelu Lähi-idästä, -
Israelista ja Iranista -
Euroopan parlamentissa ei ole yksimielistä.
Parlamentti ja eurooppalainen instituutio ovat jakautuneita.
Jotkut parlamentaarikot, jotkin poliittiset ryhmät -
ja jopa jotkut Euroopan unionin viranhaltijat -
eivät vieläkään tunnusta sitä tosiasiaa, -
että meidän pitää puolustaa yhdessä Israelia, -
koska vapautemme ja rauhamme on siitä kiinni, ja se on tehtävä.
Sen takia päätin järjestää tällaisen tapahtuman Euroopan parlamentista.
Tällä osoitamme ihmisille, jotka eivät ole vakuuttuneita siitä, -
mikä on tilanne ja todellisuus siellä -
ja mitkä ovat uhat, mitä tulee yhdestä valtiosta, -
yhdestä valtakoneistosta.
Kun puhutaan islamilaisesta terrorismista, -
se, jota voi kutsua pääpeluriksi, on Iran.
Tällä osoitetaan selvästi, että näiden terroristiryhmien takana, -
kuten Hamasin, Hizbollahin ja muiden takana, -
on suvereeneja valtioita ja valtakoneistoja, -
jotka lähettävät rahaa, ihmisiä ja aseita -
ja työskentelevät rauhaa vastaan Lähi-idässä.
Siksi on jopa entistä tärkeämpää nyt, Hamasin hyökkäyksen jälkeen, -
osoittaa, että täällä on parlamentaarikkoja, -
jotka tietävät hyvin, mitä meidän täytyy tehdä -
ja jotka ovat valmiit osoittamaan, millaisen uhan muodostavat Iran -
ja sellaiset valtakoneistot, jotka tukevat terroristijärjestöä.
Täällä on nähty monesti, miten jotkut europarlamentaarikot tai viranhaltijat -
kutsuvat tänne edustajia noista terroristiryhmistä.
He valitsevat väärän lähestymistavan Iraniin: -
ollaan avoimia ja ystävällisiä, niin he tulevat puolellemme -
ja suostuvat sopimukseen, joka on meille edukas. Se ei mene niin.
Joka kerta, kun avaamme oven Iranille ja neuvotteluille, -
Iranin valtakoneisto osoittaa todelliset kyntensä.
Se tukee terrorismia.
Se tukee ihmisiä, jotka haluavat tuhota Israelin.
Iranin valtakoneisto itse julistaa joka ikinen päivä, -
että Israelilla ei ole oikeutta olla olemassa.
Ja silti heille on ovi avoinna tänne Euroopan parlamenttiin.
Se ei ole oikein.
Tämä konferenssi on tärkeässä osassa osoittamassa, -
että Euroopan unioni tekee virheen, kun se lähestyy Irania -
ja neuvottelee Iranin kanssa ja että tarvitaan muutosta, -
ellei haluta nähdä Gazan rajan tapahtumien kaltaisia tapahtumia -
Euroopassa, kaupungeissamme ja pääkaupungeissamme.
Luuletko, että EU:n linja voisi muuttua?
Monet vertaavat lauantain tapahtumia syyskuun 11. päivän tapahtumiin, -
eikä vain Israelissa. Asuinpaikasta riippumatta -
kaikki pystyivät näkemään nämä kuvat mediassa.
Luuletko, että täällä Euroopan instituutioissakin jokin muuttui?
Ehdottomasti.
Uskon, että se, mitä siellä tapahtui, on käännekohta.
Toivon, että tämä dramaattinen tapahtuma -
saa vakuuttuneiksi myös ne, jotka eivät vielä olleet vakuuttuneita -
tarpeesta vastata lujasti taholle, joka rahoittaa terroristiryhmiä, -
ja puolustaa Israelin alueellista koskemattomuutta.
Vuodesta 2022 olemme puolustaneet ahkerasti Ukrainaa -
Venäjän hyökkäystä vastaan.
Olen yllättynyt, jos parlamentti ei ole yhtenäinen ensi viikolla, -
kun täysistunnossa keskustellaan Israelin tapahtumista -
ja parlamentti laatii asiasta yhteisen päätöslauselman.
Olen yllättynyt, jos parlamentti ei yhteistuumin -
puolusta Israelin suvereniteettia -
ja Israelin oikeutta olla olemassa.
Se on prosessi, johon tarvitaan kansan tuki.
Ensi vuonna järjestetään eurovaalit.
Olen varma, että eurooppalaisista suurin osa seisoo Israelin rinnalla -
ja tukee sellaisia puolueita, -
jotka osoittavat vahvaa tukea Israelille.
Se on ensimmäinen askel.
Se, mitä tapahtui, on käännekohta.
Se muuttaa sellaisten ihmisten mieliä, -
jotka eivät vielä ole vakuuttuneita.
Mutta sellaisten puolueiden painoarvon ja tuen kasvu, -
jotka ovat lähellä Israelia ja jotka ovat osoittaneet sitoutumisensa -
Israelin olemassaolon oikeutuksen puolustamiseen, -
tulee olemaan taas yksi sysäys siihen suuntaan, -
että parlamentti ja EU muuttavat Israel-linjaustaan -
ja osoittavat vahvempaa sitoutumista Israeliin.
Marco Campomenosi, sinäkin olet Euroopan parlamentin jäsen -
samasta puolueesta kuin Marco Zanni.
Olet kiireinen mies, -
ja pystyit liittymään seuraamme ohjelman tässä vaiheessa, -
mistä olemme kiitollisia.
Olet yksi pääpuhujista huomisiltaisessa konferenssissa.
Mikä on pääsanomasi huomenna?
On tärkeää tietää, mitä viime vuosina on tapahtunut.
Euroopan parlamentin jäsenenä olen seurannut hyvin tarkasti -
kaikkia Euroopan unionin, Irakin ja Iranin yhteyksiä.
Kun puhtaan Irakista, -
puhutaan maasta, johon Iranin valtakoneisto vaikuttaa.
Poliittiset päätökset, joita siellä tehdään päivittäin, -
tehdään joissain tapauksissa Teheranissa.
Se vaikuttaa moniin aiheisiin, -
kuten laittomaan öljykauppaan ja ihmiskauppaan.
Ne vaikuttavat vapauteen, kuten ilmaisunvapauteen, -
sekä Kurdistanin kysymykseen.
Seuraan tarkasti myös Kurdistanin kysymystä -
ja Kurdistanin alueen autonomiaa, vähemmistöjen autonomiaa, -
kristittyjen ja jesidien vähemmistöjen.
Pitää muistaa, miten vaikea heidän tilanteensa on, -
ei vain Bagdadin ja Teheranin suuntaan.
Joissakin tapauksissa heidän pitää taistella myös -
oman edustuksellisuutensa puolesta valekristittyjä vastaan, -
jotka tosiasiallisesti ovat Iranin kannattajia.
Näin on käynyt Irakin parlamentissa, eikä siitä tiedetä täällä.
Haluaisin keskittyä siihenkin.
Kysymys teille molemmille. Meillä on ohjelma-aikaa noin 5―6 minuuttia.
Millaisia ratkaisuja ehdotatte?
Mitä Euroopan instituutiot voivat tehdä -
hillitäkseen tai pysäyttääkseen uhkia, -
joita islamilainen terrorismi muodostaa Euroopan maaperällä.
Eritoten viittaan Iranin vallankumouskaartiin, IRGC:hen.
Tiedämme, että Euroopan parlamentissa on ollut asialistalla -
laittaa IRGC terroristilistalle, mutta sitä ei ole vielä toteutettu.
Miksi näin on, ja mitkä ovat mahdollisuudet, että näin tehdään?
Se on se Euroopan unionin kanta, -
josta keskustelimme edellisen vastauksen yhteydessä.
Ei ole todellista käsitystä -
valtaosalla täällä parlamentissa ja EU-instituutiossa, -
että nuo henkilöt, järjestöt ja maat -
ovat terroristiryhmiä tai -maita.
Mitä siis voimme tehdä parlamentin jäseninä täällä tai instituutiona?
Ensinnäkin pitää lakata rahoittamasta niitä, -
sillä kansallisilla budjeteilla ja EU-budjetilla rahoitamme järjestöjä, -
joiden luullaan tekevän humanitaarista työtä -
ja auttavan ihmisiä alueella, -
mutta loppujen lopuksi niitä hallitsevat nuo terroristiryhmät.
EU-budjetista siis virtaa rahaa noille terroristiryhmille.
Toiseksi talouspakotteet Iranille tai noille terroristiryhmille -
sekä aseidentoimituskielto.
Etenkin kaksikäyttöprojekteissa ja -teknologiassa -
on yhä porsaanreikiä tukittavana.
Lähetämme sotilaskäyttöön soveltuvia laitteita ja teknologioita -
henkilöille, maille ja järjestöille, jotka ovat terroristiryhmiä -
tai jotka tekevät terroristitekoja.
Tässä on pari yksinkertaista ratkaisua, ja tarvitaan vain poliittinen tuki.
Sen voisi tehdä huomenna, jos on poliittista tahtoa -
pysäyttää valtiot ja järjestöt, jotka harjoittavat terrorismia.
Hyvä. Marco Campomenosi, yksi hyvin kunnianhimoinen kysymys.
Kun tarkastellaan Irania ja uhkaa, -
jonka sen terroristiapurit muodostavat Euroopalle -
ja koko Lähi-itään ja epävakauttavat koko aluetta, -
mikä on sinun visiosi, mitä voisi tapahtua Iranissa?
Onko mielestäsi realistista ajatella hallinnon tai linjausten vaihtumista -
vai onko tämä toivotonta? Mitä voimme tehdä?
Uskon, että Iranin valtakoneisto on hyvin heikko -
ja meidän täytyy hyödyntää sitä.
Mutta joissakin tapauksissa jotkin Euroopan hallinnot -
ja myös Bidenin hallinto -
eivät näytä olevan varmoja voidakseen kohdata Iranin valtakoneiston.
Italiassa kutsumme sitä "paperitiikeriksi".
He näyttävät aggressiivisilta, -
ja ikävä kyllä niin he ovatkin omalle kansalleen ja kansoille ympärillä.
Mutta uskon, että he ovat kukistettavissa.
Meidän pitää kuitenkin toimia yhdessä. Pitää olla lujempia, -
sillä liian usein -
hallintoa vastustavien naisten ja nuorukaisten äänet hukkuvat.
Aina silloin tällöin heitä muistetaan palkinnoilla ja juhlapuheilla, -
mutta emme tee mitään konkreettista.
Minusta olisi hyödyllistä taistelussa tätä valtakoneistoa vastaan, -
jos seurattaisiin Israelin polkua vaikkapa Aabrahamin sopimuksissa.
Se on erittäin tärkeää.
Se, mitä Israelin ja palestiinalaisten välillä tapahtuu tällä hetkellä, -
velvoittaa puolustamaan Aabrahamin sopimuksia entistä tarmokkaammin.
Israel kävi hyvää keskustelua joidenkin arabimaiden kanssa.
Niistä osa puolusti Israelin oikeutta puolustaa itseään.
Se on myrkkyä Iranin valtakoneistolle, -
ja sitä meidän tulisi pitää esillä tapahtumissamme, -
kuten huomisessa tapahtumassa.
Ohjelma on lopuillaan.
Kiitos teille molemmille ajastanne.
Kiitos myös kutsusta tulla puhumaan konferenssiinne.
Päätän esittämällä syvimmät osanottomme -
juutalaisille Israelissa ja kaikkialla maailmassa -
viime päivien aikana menetettyjen ihmishenkien takia.
Ja kun sanon tämän, tahdon puhua koko ECI-järjestön puolesta -
ja lausua, että sinun kansasi on minun kansani.
Tämä oli Israel-raportti.
Nähdään taas ensi kuussa uusin aihein.
Kiitos tästä! Ensi kuuhun, näkemiin. - Kiitos kutsusta.
Suomennos: Marianne Tenetz